Cafe Mørke - onsdage kl. 15 til 17.
2025-01-22 15:00 - 17:00, 2025-01-29 15:00 - 17:00, 2025-02-05 15:00 - 17:00 (Europe/Copenhagen) | Byens Hus, Ebeltoftvej 7 st, Mørke, 8544
Cafe Mørke i Byens Hus alle onsdage kl. 15 til 17.
Kaffe/te og kage for kun 25 kr.
Alle er velkomne.

Vi glæder os til at se dig.

Fælleskrea - Strikkecafe
2025-01-28 19:00 - 21:00, 2025-02-11 19:00 - 21:00, 2025-02-25 19:00 - 21:00 | Byens Hus, Ebeltoftvej 7 st, Mørke, 8544
Tag dit strikketøj med og eller andet krea.
Vi mødes og udveksler ideer og tips.

Der kan købes drikkevarer i Byens Hus Cafe

Udstilling: Tekstilkunstner Lene Bruun Kolff
2025-01-29 - 2025-03-31 | Byens Hus Kunstudvalg, Ebeltoftvej 7, Mørke, 8544, Danmark
Det er med stor glæde at kunne præsentere Lene Bruun Kolff med hendes bæredygtige tekstile malerier. I forbindelse med Nytårskuren i Byens Hus Mørke vil Lene fortælle om sin kreative proces.
Om Lene Bruun Kolff
Lene Bruun Kolff er en dansk tekstilkunstner, født 1943, der har udviklet en unik måde at arbejde med broderi, tekstil og collage. Hendes billeder kan ses som en form for “maleri” med tråd.
Da arbejdet er meget tidskrævende, giver det mulighed for fordybelse i en indre verden. Selvom processen på mange måder er meditativ, reflekterer temaerne i billederne ofte aktuelle politiske, kulturelle og historiske begivenheder. Såvel som broderi, bruges andet materiale, så som fotografier, udklip fra tidsskrifter, kniplinger, stof, og ting fundet i naturen. Ud over billeder laver Lene også konceptuelle skulpturer og installationer.
Ved at skabe billeder får man mulighed for at udtrykke følelser, iagttagelser, tanker, ideer, drømme, fantasier og give kommentarer til fortid, nutid og fremtid.
Materialerne er udelukkende genbrug. I respekt for tekstile håndarbejder som broderi, hækling, knipling, strikning, vævning, syning og tryk omformes og bearbejdes materialerne. Lene klipper, trevler, farver, maler og brænder på udvalgte stykker. Derpå skabes brodericollage på gamle tæpper og duge.
Lene har udstillet rundt i landet, såvel som i Tyskland og New Zealand. Hun har organiseret workshops og afholdt foredrag, bl.a. om helbredende broderi.
Læs evt. mere om Lene på: https://www.bruunkolff.com
Hvor og hvornår:
Udstillingen kan ses fra onsdag den 29. januar frem til den 31.3. 2025 i Byens Hus Mørke, Ebeltoftvej 7, 8544 Mørke

Nytårskur 2025 - Suppe, Live musik og nye visioner
2025-01-29 18:00 - 20:30 | Byens Hus, Ebeltoftvej 7 st, Mørke, 8544
Kom til Byens Hus Nytårskur: Suppe, Samvær og livemusik med Simone Ella
Byens Kulturhus inviterer til boblende nytårskur, en hyggelig aften, hvor vi ser det nye år i øjnene og ser på hvad der skal ske i 2025.
Arrangementet er gratis for medlemmer og finder sted 29. januar kl 18.00, og alle er velkomne til at deltage.
På programmet er varm nytårssuppe, masser af godt selskab og mulighed for at ønske hinanden et godt nytår.
Simone Ella spiller akustisk minikoncert
Kl 18.00 Spisning (Suppe og Surdejsbrød) mulighed for at købe drikkevarer i cafeen.
Kl 18.30 Fernisering af udstillingen : Lene Bruun Kolff med hendes bæredygtige tekstile malerier
Vi åbner kalenderen for Byens Hus 2025 og der er mulighed for at komme med forslag til flere aktiviteter.
Kl ca. 19.00 Minikoncert med Simone Ella
Kl ca. 20.00 Vi ønsker hinanden en god start på 2025
Billetter (Gratis for medlemmer) kan findes via Go Syddjurs: https://www.go-syddjurs.dk/?ytroute=/arrangementer/44335/nytaarskur-med-suppe-surdejsbroed-og-simone-ella/
I løbet af aftenen vil vi kaste et blik på nogle af de mange spændende arrangementer, der allerede er planlagt i 2025.
Samtidig opfordrer vi til at bidrage med idéer til nye aktiviteter, som kan styrke fællesskabet i Mørke.
*Skal vi have flere koncerter? * *Hvad skal der ske når Mørkemanden er væk?” og “Skal Byens Hus udvides”?
Vi håber at få engagerede kræfter med ombord til at realisere nye spændende ideer.
Vi glæder os til at se jer og sammen skabe et stærkt og levende kulturhus også i det nye år!

Cafe Mørke - onsdage kl. 15 til 17
2025-02-12 15:00 - 17:00, 2025-03-05 15:00 - 17:00, 2025-03-12 15:00 - 17:00, 2025-03-19 15:00 - 17:00, 2025-03-26 15:00 - 17:00, 2025-04-02 15:00 - 17:00, 2025-04-09 15:00 - 17:00 | Byens Hus, Ebeltoftvej 7 st, Mørke, 8544

Foredrag: DNA’en omkring os
2025-02-25 19:00 - 21:00 | Multisalen – Byens Hus, Ebeltoftvej 7 st, Mørke, 8544
Philip Francis Thomsen, lektor i biologi ved Institut for biologi, Aarhus Universitet

Alle dyr, planter, svampe og insekter efterlader spor af DNA der hvor de færdes – kaldet miljø-DNA. Hør om hvordan DNA’en på jorden, i luften og i vandet kan bruges til at beskrive arter, bestande og deres sammenspil i fortidens og nutidens økosystemer.

Offentlige Foredrag i Naturvidenskab fortsætter i Byens Hus i Mørke
Foredrag i Byens Hus Multisal på storskærm.
Der er gratis adgang og tilmelding er ikke nødvendig.
Der er mulighed for at købe kaffe og The og andre drikkevarer.

Byens Hus er udlejet
2025-02-28 - 2025-03-01, 2025-04-12 | Byens Hus, Ebeltoftvej 7 st, Mørke, 8544
Byens Hus er udlejet til privat arrangement

Booktalk - Få inspiration til nye læseoplevelser
2025-03-05 19:00 - 20:30 | Byens Hus, Ebeltoftvej 7 st, Mørke, 8544
“booktalk” i byens hus onsdag d. 5 marts. Kl 19 – ca 20.30.
Få inspiration til nye læseoplevelser, når bibliotekarerne Sussi Lund Gadmar og Pia Zaar Lassen gæster Byens Hus og deler et udvalg af nye bøger og personlige favoritter med jer.
Med i stakken af nyere danske og internationale bøger vil de også have enkelte ældre titler, der fortjener at komme frem i lyset. Der vil både være sjove, sære, kloge og spændende bøger i mellem, så der er noget for enhver smag.
Nb: Husk tilmelding på bibliotekets hjemmeside
Via Place2book

Der kan købes kaffe, vand, vin i caféen

Koncert og spisning: H.P. Lange & JK Dam
2025-03-08 18:00 - 23:30 | Byens Hus, Ebeltoftvej 7 st, Mørke, 8544
Kom til koncert og spisning med H.P. Lange i Byens Hus
Koncert: H.P. Lange & JK Dam
Delta blues – Countryblues – New Orleans – Spirituals. Dette kunne være passende tags på denne gennem erfarne duo . Samarbejdet startede omkring albummet ”Travelling man blues” fra 2016 som er blevet fulgt op af ”I feel fine”i 2019 og ”Everything’s Alright” i 2024
I mere end 30 år har HP Lange været bluesmusiker på landevejen. Han har modtaget hvad der er af priser på den danske bluesscene, og er med 14 albums og tre DMA’er bag sig efterhånden en veteran på musikscenen i Danmark. Jens Kristian Dam Pedersen har altid spillet blues med de bedste herhjemme og har arbejdet med HP lange i mange år
Sammen leverer duoen et energisk mix af delta blues, roots og egne sange med afsæt i traditionen
”52-årige Lange er rodfæstet traditionalist, men det kan man sagtens leve med, når traditionalismen leveres tilsat indlevelse, kompetence og kærlighed til metieren.”
Thomas Treo, ekstrabaladet
”I feel fine er den foreløbige kulmination på den udvikling og genopfindelsesproces, H.P. Lange nu har gennemgået i en årrække. Resultatet er en ærligt talt hamrende god plade, fuld af rå energi og spillelyst.” Jacob Wandam blues news
Billetter via Go Syddjurs
Spisning: Gumbo

Gumbo er en tyk velsmagende suppe fra Louisiana.
Faste bestanddele er først og fremmest en god fond – typisk lavet på kyllinger.
Suppen tyknes med en roux, som er en mel og olie blanding der forsigtigt varmes på en pande i en til to timer. Roux’en er også en kraftig smagsgiver.
Okra, som på afrikansk hedder n’gumbo har givet navn til retten.
Okraen smager ikke af meget men er en god proteinkilde og den tykner også suppen.
”Den hellige treenighed” kalder cajun folket blandingen af løg, bladselleri og grøn peber, som også er en fast bestanddel i gumboen.
Suppen krydres med en cajun krydderiblanding bestående af timian, oregano, paprika, cayennepeber, sort peber, hvidløgspulver og salt.
En god letrøget pølse skal der også i – samt kyllingekødet fra fondkogning. Derefter kan man putte kød eller skaldyr i, stort set som man vil.
Som de siger dernede: alt hvad der kan fanges, skydes eller fiskes ryger i gryden. Suppen serveres typisk med lidt ris.

Billet: koncert og spisning 275 Kr + gebyr Find billetter via Go Syddjurs
For medlemmer af Byens Hus 250 Kr + gebyr (maks 3 billetter pr medlem)

Foredrag: Udforskningen af Grønland – før og nu
2025-03-11 19:00 - 21:00 | Multisalen – Byens Hus, Ebeltoftvej 7 st, Mørke, 8544
Vivi K. Pedersen, lektor i geoscience ved Institut for Geoscience, Aarhus Universitet.
Kristian Hvidtfelt Nielsen, lektor i videnskabshistorie
ved Institut for Matematik, Aarhus Universitet.

Udforskningen af Grønland går langt tilbage i historien hvor ekspeditioner har givet viden om bl.a. øens natur og kultur. Grønland udforskes stadig fx for at klarlægge afsmeltningen af is, landskabet under og begges indflydelse på det globale havniveau.

Offentlige Foredrag i Naturvidenskab fortsætter i Byens Hus i Mørke
Foredrag i Byens Hus Multisal på storskærm.
Der er gratis adgang og tilmelding er ikke nødvendig.
Der er mulighed for at købe kaffe og The og andre drikkevarer.

Teaterforestilling for de mindste
2025-03-16 08:00 - 17:00 | Byens Hus, Ebeltoftvej 7 st, Mørke, 8544
Syddjurs egsnsteater opfører Teaterforestilling for de mindste

Byens Hus er udlejet
2025-03-17 18:00 - 2025-03-18 23:00 | Multisalen – Byens Hus, Ebeltoftvej 7 st, Mørke, 8544
Byens Hus multisal er udlejet til Generalforsamling

Byens Hus er udlejet
2025-03-20 18:00 - 2025-03-21 23:00 | Multisalen – Byens Hus, Ebeltoftvej 7 st, Mørke, 8544
Byens Hus multisal er udlejet

Foredrag: Den meningsfulde hjerne
2025-03-25 19:00 - 21:00 | Multisalen – Byens Hus, Ebeltoftvej 7 st, Mørke, 8544
Morten Kringelbach, professor i neuroscience ved Institut for Klinisk Medicin, Aarhus Universitet og ved The Queen’s College, University of Oxford.

Hvordan reagerer vores hjerner på fx natur, mad og musik? Hjerneskanninger og computermodellering bidrager til nye indsigter i hvordan nydelse, begær og meningsfylde er indrettet i hjernen og, med dem, hvordan vores livskvalitet kan forbedres

Offentlige Foredrag i Naturvidenskab fortsætter i Byens Hus i Mørke
Foredrag i Byens Hus Multisal på storskærm.
Der er gratis adgang og tilmelding er ikke nødvendig.
Der er mulighed for at købe kaffe og The og andre drikkevarer.

Mørke Distriktsråd generalforsamling
2025-03-31 18:00 - 21:00 | Multisalen – Byens Hus, Ebeltoftvej 7 st, Mørke, 8544
Generalforsamling Mørke Distriktsråd

Foredrag: På tur i Mælkevejen igennem rum og tid
2025-04-08 19:00 - 21:00 | Multisalen – Byens Hus, Ebeltoftvej 7 st, Mørke, 8544
Mia Sloth Lundkvist, adjunkt i astrofysik ved Institut for Fysik og Astronomi, Aarhus Universitet.

Hans Kjeldsen, professor i astrofysik ved Institut for Fysik og Astronomi, Aarhus Universitet.

Kom med på en rejse – både i tid og rum – rundt i vores egen galakse, Mælkevejen. Hør bl.a. om de milliarder af stjerner, exoplaneter, gas- og støvskyer den består af. Vi skal også helt ind til det kæmpestore sorte hul der ligger i Mælkevejens centrum.

Offentlige Foredrag i Naturvidenskab fortsætter i Byens Hus i Mørke
Foredrag i Byens Hus Multisal på storskærm.
Der er gratis adgang og tilmelding er ikke nødvendig.
Der er mulighed for at købe kaffe og The og andre drikkevarer.

Byens Hus holder årsmøde
2025-04-09 19:00 - 21:00 | Byens Hus, Ebeltoftvej 7 st, Mørke, 8544
Vi indkalder til fællesmøde/generalforsamling i Byens Hus den 9 April 2025 kl 19.00
Vi holder møde jvf vores vedtægter
Vi har bla valg til bestyrelsen. To personer er på valg og begge genopstiller.
Men der er plads til flere i bestyrelsen. Hvis man har lyst til at bidrage til et givende og sjovt fællesskab ser vi gerne at man stiller sig til rådighed for bestyrelsen.

Vi mangler en ny kasserer så hvis der er nogen der har lyst til at jonglere med Byens Hus penge kasse så kom ud af busken og meld dig til.

Forslag til til bestyrelsen og generalforsamlingen kan sendes til byenshus@8544moerke.dk – helst før 26 marts.

Vi serverer drikke og snacks og håber vi får en hyggelig aften.

Der findes vedtægter og økonomi mm på denne side: https://8544moerke.dk/bestyrelsen/

Udstilling: Franseska Mortensen
2025-04-09 19:00 - 2025-05-28 19:30 | Byens Hus, Ebeltoftvej 7 st, Mørke, 8544
Det er med stor glæde at kunne præsentere fotograf Franseska Mortensen med billeder fra naturen.

Fernisering onsdag den 9.4.2025 kl. 19.00
Franseska Mortensen bevæger sig i tid og abstraktion og maler med kameraet. Hun søger at genskabe følelser og sansninger. Uskarpt og forvrænget som minder kan være det.

Når Franseska kommer tilbage til Midtjylland, kaster floraen hende bagud i tid.
Mere eller mindre utydelige billeder fra hendes barndom dukker op. En barndom, hvor en stor del af verden var den utæmmede natur. Hun ser en plante og ved straks, hvordan dens stængel og blade mærkedes med hendes børnehænder. Hun føler et bånd til den tid, der er gået, samlet kalder hun billederne for “Hjemstavn”.

Udstillingen kan ses fra torsdag den 3. april og frem til den 28. maj 2025 i Byens Hus Mørke, Ebeltoftvej 7, 8544 Mørke

Teater: Bølgebryder - Pigen der svømmede over kattegat
2025-04-13 14:00 - 15:00
“Ikke kommer over? Du er lige så idiotisk som alle andre. Der har aldrig været nogen, der troede, at jeg kom over. Men jeg er kommet over hver gang, jeg har prøvet noget, og det bliver jeg ved med.” – Jenny Kammersgaard
Sådan svarer Jenny Kammersgaard journalist Niels Anesen en af de første gange de mødes og hun fortæller at hun vil svømme over Kattegat. Hun er fuldstændig sikker på at hun kan. Hun er ikke skabt som andre og bliver ikke træt. Hun mærker ikke kulden. Og hun kan blive ved i det uendelige. Jenny svømmede over Kattegat den 7. august 1937.
Turen varede 29 timer og pga. den stærke strøm i Kattegat var distancen over 90 km. Jenny lærte først at svømme som 15-årig og allerede da hun var 19 år, krydsede hun Kattegat.__________________
Jennys historie er særlig. Når vi hører om hendes bedrifter bliver vi bjergtaget af hendes styrke, stædighed og mod. Derfor drømmer Syddjurs Egnsteater om at alle børn skal kende Jennys historie.

I forestillingen Bølgebryder fortæller Syddjurs Egnsteater Jennys historie, og hvordan hun var med til at ændre samfundets syn på hvad mennesker og ikke mindst kvinder kunne udrette. Det kan være svært at forstå hvor vild en bedrift det er at svømme i mere end et døgn i mørkt og koldt vand, midt på det åbne hav.
Bedriften er stadig vild i dag, men Jenny gjorde det i en tid hvor vejrudsigter, våddragter og energigel ikke fandtes, og hvor eliteidræt var bandlyst for kvinder.

Oplev den utrolige historie om Jenny Kammersgaard, der i 1937 trodsede alle odds og svømmede over Kattegat. Skuespiller Ulla Vejby, kendt fra tv-serierne Badehotellet og Sygeplejeskolen, bringer Jennys mod, stædighed og vilje til live i en medrivende forestilling for hele familien fra 7 år. Jenny tvivlede aldrig på sig selv, men hendes bedrift var ikke uden udfordringer. I Fortællingen om Jenny forundres vi og gyser over den unge kvinde, der besejrede det kolde vand og den voldsomme strøm. Det er en fortælling, der fanger både børn og voksnes hjerter.
